
Η πρόσληψη της φιλοσοφίας στο Βυζάντιο και την Τουρκοκρατία 

Οι σχέσεις της θρησκείας και της θεολογίας µε τη Φιλοσοφία και την επιστημονική σκέψη κατά 
τη βυζαντινή περίοδο και την περίοδο της τουρκοκρατίας είναι µια θεματική που απασχολεί 
ιδιαίτερα τον χώρο της έρευνας για το Βυζάντιο. Ασχολούμενοι µε το ερὠτηµμα αν στις 
περιόδους αυτές υπήρξε καλλιέργεια αυτόνομης Φιλοσοφικής σκέψης ή η Φιλοσοφία 
παρέμεινε ὑδεραπαινίς της θεολογίας θα προσπαθήσουμε να ορίσουµε και να ερμηνεύσουµετη 
στάση της πατερικής παράδοσης, των βυζαντινών λογίων και των λογίων της Τουρκοκρατίας 
απέναντι στην αρχαία ελληνική Φιλοσοφία. Εν τέλει θα επιχειρήσουµε να διερευνήσουµε την 
υποδοχή της νεότερης ευρωπαϊκής Φιλοσοφίας και επιστήµης απὀ το επίσημο ορθόδοξο 
χριστιανικό δόγμα. 


Η νέα περίοδος, που αρχίζει µε την επικράτηση του δόγματος του χριστιανισμού και την 
εγκαθίδρυση της Νέας Ρώμης ὡς πρωτεύουσας του ρωμαϊκού κράτους, χαρακτηρίζεται από 
ένα ριζικά νέο προσανατολισμό των πνευματικών αξιών. Βέβαια, η επικράτηση του 
χριστιανισμού δεν κατόρθωσε να υπερνικήσει απὀ την πρώτη στιγµή την µεγάλη παράδοση 
του αρχαίου κόσμου, γεγονός που αρχίζει να γίνεται ορατό κυρίως µετά από τον 7ο αιώνα]. 
Ταυτόχρονα, όμως, απὀ την πρώτη στιγµή αρχίζει ο µεγάλος αγώνας και η µεγάλη αγωνία του 
χριστιανισμού να αντικαταστήσει την αρχαία παράδοση. Ο Χριστιανισμός, ὁόπως 
χαρακτηριστικά αναφέρει ο Β.Ν. Τατάκης, «αποτελεί ένα νέο γνώδι σαυτόν»’. Η έκφραση 
αντανακλά ευφυέστατα µε τη χρήση του αρχαίου ρητού την αμηχανία της αρχικής περιόδου 
των νέων προσανατολισμών. Η πρώὠτιστη ανάγκη της χριστιανικής σκέψης ήταν να διατυπωθεί 
µε σαφήνεια, ακρίβεια και οριστικό τρόπο: το έργο αυτό επωµίζεται η χριστιανική θεολογία, 
δηλαδή η θεολογική και απολογητική πατερική γραμματεία, µε έναν πρωτοφανή τόνο 
πολεμικής, που καθορίζει και την ίδια τη χρήση του λόγου, «μια χριστιανική χρήση του λόγου, 
µια χρήση που άνοιξε στο ανθρώπινο λογικό µε την πίστη προοπτικές που δεν είχε ανακαλύψει 

ακόµη {[...) Ο χριστιανικός λόγος δεν κινείται επομένως µέσα στην ατμόσφαιρα του καδαρού και 
αυτόνοµου λόγου, δεν είναι µια σκέψη που σκέφτεται τον εαυτό της, αντίδετα, είναι ένας λόγος 
που είναι διαρκὠς αναγκασμένος να αποπειράται να υπερθεί τη φύση του ως ανδρώπινου 
λόγου για να φτάσει τον άλλο εκείνο λόγο, το µόνο αληδινό, δηλαδή το Θεό»". 


Παρότι η αρχαία Φιλοσοφία έχει αρχίσει να πνέει τα λοίσθια, είναι η µόνη παράδοση που 
υπάρχει για να στηρίξει και να βοηθήσει στην άρθρωση ενός συστήµατος των νέων ιδεών. Το 
γεγονός αυτό, που γρήγορα το αντιλαμβάνονται οι έλληνες Πατέρες”, έχει ως αποτέλεσµα τόσο 
τον εμβολιασμό της χριστιανικής σκέψης µε Φανερά θραύσματα της πλατωνικής και 
αριστοτελικής παράδοσης, όσο, και αυτό είναι το πιο παράδοξο Και το πιο σηµαντικό, και µια 
θεαματική και ολοκληρωτική στροφή προς έναν αττικισµό, που λειτουργεί ως η µόνη έγκυρη 
µορφή εκφοράςτου νέου θεολογικού λόγου”. Το έντονο πολεμικό ύφος αυτού του αττικίζοντος 
χριστιανικού θεολογικού λόγου, που κορυφώνεται µε τον Ιωάννη Δαμασκηνό (680-750) στην 
εποχή της εικονομαχίας, των αραβικών επιδρομών και επιδράσεων, και της οριστικής 
αποκοπής της βυζαντινής αυτοκρατορίας απὀ τα δυτικά εδάφη της, θα δώσει τη θέση του στον 
πρώτο θυζαντινό ουμανισµό;, στον κύκλο του Φωτίου (810-893), που κορυφώνεται στα χρόνια 
της μακεδονικής δυναστείας µε τον Μιχαήλ Ψελλό (1018-1096)’, και θα διαρκέσει σχεδόν µέχρι 
την πρὠτη άλωση του 1204 απότους Φράγκους. 


Το εγκυκλοπαιδικὀ πνεύμα, αλλά και η στροφή σε µια κυρίως υπομνημµατική µελέτη και 
ταυτόχρονα σε µια ενθουσιώδη διάσωση της αρχαίας γραμματείας µέσω της ογκώδους 
παραγωγής αντιγράφων των αρχαίων κειμένων, αρχίζουν να εισάγουν τολµηρότερα στη σκηνή 
της απολυταρχίας του θεολογικού µονολόγου την αρχαία Φιλοσοφική παράδοση. Το ίδιο 
γόνιμο πνεύμα διατρέχει και την κατοπινή Παλαιολόγεια αναγέννηση μέχρι την τελική άλωση 
του 1453 απὀ τους Τούρκους, αν Και η έντονη αθωνική ησυχαστική έριδα και η εκ νέου 
εσωστρεφής θεολογική απαξίωση της Φιλοσοφίας στην κατανόηση του θείου µέσα απόὀτο έργο 
του Γρηγορίου Παλαμά (1295-1360)ξ φανερώνει ότι, παρά τη συστηματική µελέτη Και διάσωση 
της αρχαίας γραμματείας, το Βυζάντιο παραμένει μάλλον εχθρικό στην αρχαία Φιλοσοφική 
παράδοση, από την οποία δανείζεται µόνον το γλωσσικό ένδυµα κυρίως για λόγους κύρους, 
καθώς οι σημαντικές επιδόσεις στον σχολιασμό και τον υπομνηματισμό της λειτουργούν 
ανεξάρτητα απὀ τον βασικό κορμό του χριστιανικού λόγου. 


Η θεολογία σε ολόκληρη τη βυζαντινή περίοδο επιβεβαιώνει απόλυτα την περί χριστιανικής 
χρήσης του λόγου άποψη του Β.Ν. Τατάκη, αφού «συνέχισε να χρησιμοποιεί µε 
επιφυλακτικότητα τον λόγο και την αριστοτελική λογική»’, να διατηρεί την αρχική καχυποψία 
απέναντι στη ὑδύραῦεν φιλοσοφία, χωρίς να ενδιαφέρεται να βρεθεί στην κορυφή της 
πυραμίδας ενός πνευματικού συστήµατος που ενσωματώνει τελικά τον κοσμικόδξι φιλοσοφικό 
και επιστημονικό λόγο, να ακολουθήσει, δηλαδή, την πορεία που ξεκίνησε απὀ τον 139 αιώνα 





Τατάκης 1977, 26-27. 
"Ζωγραφίδης 2000, 345-348. 
ὁτατάκης 1977, 34. 
δΖωγραφίδης 2000, 356. 
”Ζωγραφίδης 2000, 357. 
ὄζωγραφίδης 2000, 359. 
ὈΖζωγραφίδης 2000, 367. 

στη Δύση:», µε θεωρητικό έναυσμα το έργο του Θωμά Ακινάτη (1225-1274) και µε αποτέλεσµα 
την αποδοχή της Φιλοσοφίας ως απεί[α ἰῃεο[οσίαθ. 


Με την κατάρρευση της βυζαντινής αυτοκρατορίας, και στους επόµενους τέσσερις αιώνες της 
τουρκοκρατίας μέχρι τη σύσταση του νεοελληνικού κράτους, οι λόγιοι της διασποράς 
αποτελούν το κυρίαρχο Φαινόμενο στη συνέχεια της πνευματικής ζωής, καθώς το Πατριαρχείο, 
που αντικαθιστά, σαν κοσµικός θεσμός πλέον, την παλαιά αυτοκρατορία µε τις ευλογίες της 
οθωμανικής εξουσίας, διακατέχεται απὀ έντονη εσωστρέφεια και ευνόητη αντιπαλότητα προς 
τη λατινική δύση και την πνευματική παραγωγή της. Στη λεγόμενη προκορυδαλλλική περίοδο 
(1453-1600) ξεχωρίζει η µαζική μετανάστευση των βυζαντινών διανοουμένων στην Ιταλία και η 
μεταλαμπάδευση εκείνης της αρχαίας Φιλοσοφικής παράδοσης που θα θρέψει ευεργετικά το 
πνευματικό φαινόμενο της ευρωπαϊκής αναγέννησης. Η φιλοσοφική σκέψη αρχίζει µετην έστω 
µετέωρη παρουσίατου Πλήθωνος να προσπαθεί να χειραφετηθεί πλήρως από τη θεολογία, και 
παράλληλα να εκφράζεται µε τη ζωηρή διαμάχη πλατωνισμού και αριστοτελισμού, διαμάχη 


που έχει ασφαλώς πανευρωπαϊκές διαστάσεις']. 


Στον ελληνόφωνο κόσμο κυριαρχεί κάτω απὀ την άγρυπνη σκέπη του Πατριαρχείου µια 
αριστοτελίζουσα θεολογία, όπως άλλωστε και στη Δύση, που βρίσκει τον εκφραστή της στο 
πρόσωπο του Θεόφιλου Κορυδαλλέα (1574-1646)””. «...αποτελεί τραγική ειρωνεία το γεγονός 
ότι το νεωτερικὀ πνεύμα του Κορυδαλλέα, ο οποίος δεν επιδυμούσε να καδυποτάξει τη 
φιλοσοφική έκφραση στις επιταγές της ὑεολογικής ορὺοδοέίας Και έδινε έµφαση στη 
δημιουργική αναστροφή µε τα Κλασικά κείµενα, για την καλύτερη αναζήτηση της αλήδειας 
µέσω του «φιλοσοφικού στοχασμού, μετατρέπεται σε δογματική τροχοπέδη από τους 
εκπροσώπους της ιερατικής αυδεντίας»"'. 


Στη µετακορυδαλλική περίοδο (1700-1821), ο επίσηµος θεολογικός λόγος σχεδόν στιγµατίζεται 
από ένα σύνδρομο πτωχοπροδρομισμού, και ο αγώνας για την αυτονομία της Φιλοσοφικής 
σκέψης απὀ τη θεολογία ξεκινά και πάλι απὀ τους λογίους της διασποράς, που ζουν απὀ κοντά 
τον παλμό της ακµής του ευρωπαϊκού διαφωτισμού και προσπαθούν να μεταφέρουν τις ιδέες 
του στη γλὠσσα και τον τόπο τους. Το κίνηµα του νεοελληνικού διαφωτισμού, που 
κυριαρχείται από τις µορφές του Ευγένιου Βούλγαρι (1716-1806): και του Αδαµάντιου Κοραή 
(1748-19833:3), για πρώτη φορά, έστω και δειλά, αναδεικνύει τον φιλοσοφικό και επιστημονικό 
λόγο τουλάχιστον σε ισότιμη θέση µε τον ήδη αποστεωµένο θεολογικό λόγο, και θέτει τις 
βάσεις για την κατοπινή κυριαρχία του. 


Η αρχαία ελληνική φιλοσοφία και η στάση της πατερικής παράδοσης, των βυζαντινών 
λογίων και των λογίων της περιόδου της τουρκοκρατίας 

Ίσως η ρήση του αποστόλου Παύλου στην Προς Κορινδίους Α΄ Επιστολή «...επειδή Και Ιουδαίοι 
σηµεία αιτούσι Και Έλληνες σοφίαν ζητούσιν, ηµείς δε κηρύσσομεν Χριστόν εσταυρωμµένον, 
Ιουδαίοις µεν σκάνδαλον, Έλλησι δε µωρίαν...» να απηχεί το πνεύμα και τη στάση απέναντι 
στην αρχαία ελληνική Φιλοσοφία όχι µόνον των πρώτων αιώνων της µαχόμενης νέας 


Ἰ)Ζωγραφίδης 2000, 367. 
ἸΒιρβιδάκης 2000, 389. 
Ἰ2Βιρβιδάκης 2000, 390. 
ἸΣΒιρβιδάκης 2000, 392. 
ἸΣΒιρβιδάκης 2000, 395. 
ἸΣΒιρβιδάκης 2000, 400. 

θρησκείας, αλλά και του συνόλου της βυζαντινής περιόδου. Όπως παρατηρεί ο Β.Ν. Τατάκης, 
«...το Βυζάντιο αρνήὔδηκε ορισμένες τάσεις και αγνόησε ορισμένους δρόμους του πνεύματος. 
Περιορίστηκε σε άλλες, επιµένοντας να µην είναι τίποτα ἀλλο παρά ορδόὀδοξο. Με την επιλογή 
του Κρίνει αλλά και κρίνεται»... Βέβαια, ο ίδιος συγγραφέας δεν αργεί να προχωρήσει στην 
ακόλουθη απαραίτητη επισήµανση. «Θα πρέπει πάντως να σημειώσουμε τι ο Χριστιανισμός 
αυτός, παρά την ορθοδοξία του, είναι διαποτισµένος απὀ τον Ελληνισμό»''. 


δη στην πατερική περίοδο, µία περίοδο ανάγκης οριστικής και ἐέγκυρης διατύπωσης του 
χριστιανικού δόγµατος, η θεολογική σκέψη έρχεται σε αναπόφευκτη σύγκρουση και διάλογο 
µε την ελληνική παράδοση. Το γεγονός ότι η αρχαία παράδοση εισχωρεί στο σώμα του 
θεολογικού λόγου µέσω του Αττικισμού είναι «μία ακόµη μαρτυρία για την υπεροχή της 
ελληνικής παράδοσης σε σχέση µε την παράδοση της Καινής Διαθήκης, γραμµένης στη δημώδη 
ελληνική»: Σ, τη στιγµή, μάλιστα, που η στάση των Πατέρων απέναντι στη θύραθεν φιλοσοφία 
διακρίνεται μάλλον για την καταδικαστική απόρριψη ή τη χλιαρή αποδοχή της, έστω και αν 
κάποιοι χριστιανοί στοχαστές θα αναλάβουν µε ενθουσιασμό την υπεράσπισή της ή ακόµη και 
την αφομµοίωσή της µε θεωρίες όπως αυτή του σπερµατικού λόγου ἡ µε την εντυπωσιακή 
µεταμφίεση του Πλάτωνος σε Μωυσή αττικίζοντα!". 


Παρότι ο πυρήνας της πνευματικής στάσης του βυζαντινού θεολογικού λόγου απέναντι στην 
ελληνική Φιλοσοφική παράδοση παραμένει αναλλοίωτος, το γεγονός της γλωσσικής συνέχειας 
εξασφαλίζει την εὐκολη προσπέλαση στα αρχαία κείµενα από τους βυζαντινούς λογίους. «Είναι 
γνωστό το ενδιαφέρον των λογίων για την αντιγραφή αρχαίων έργων, Και η χειρόγραφη 
παράδοση των φιλοσοφικών έργων, παρά τον εν μέρει τυχαίο χαρακτήρα τῆς, µας δίνει µια 
εικόνα για τη διάδοση και τη διασπορά τους. Τα περισσότερα από χίλια θυζαντινά χειρόγραφα 
του Αριστοτέλη Και τα διακόσια εξήντα του Πλάτωνα συνιστούν έναν εντυπωσιακά µεγάλο 
αριθμό και φανερώνουν την προτίμηση των λογίων τόσο για τους δύο φιλοσόφους όσο και για 
ορισμένα απόὀ τα έργα τους»’”.. Παρότι για πολλούς βυζαντινούς λογίους η αρχαία ελληνική 
Φιλοσοφική παράδοση πλησιάζει την αλήθεια και µερικές φορές ο σοφός ταυτίζεται µε τον 
φιλόσοφο, στη βυζαντινή περίοδο δεν διαμορφώνεται ποτέ ένας καθαρά φιλοσοφικός λόγος. Η 
επικράτηση του κινήματος του ησυχασμού κατά τον 140 αιώνα, δηλαδή στην ύστερη περίοδο 
της παλαιολόγειας αναγέννησης, είναι ενδεικτική, αφού φανερώνει το αγεφύρωτο χάσμα 
μεταξύ της ἡηµετέρας και της δύραῦδεν Φιλοσοφίας, το χάσμα μεταξύ του αποκαλυπτικού θείου 
πνεύματος και του ορθού λόγου. «Τελικά, η ένταση μεταξύ χριστιανισμού και (εὐνικής) 
φιλοσοφίας διατηρήδηκε σε ὁλη την πορεία της θυζαντινής φιλοσοφίας, παρά το πατερικό 
παράδειγµα ή τις απόπειρες συμφιλίωσης, όπως του Ψελλού να μείνει πιστός στη δεολογική 
ορθοδοξία Και ταυτόχρονα να χρησιμοποιήσει την αρχαία φιλοσοφική παράδοση»”.. 


Παρότι οι βυζαντινοί λόγιοι θεωρούσαν την αριστοτελική λογική εισαγωγή στη Φιλοσοφία και 
την πλατωνική μεταφυσική σαν ουσιαστικό πυρήνα της, χωρίς να τις αντιδιαστέλλουν ή να τις 
θεωρούν αντιμαχόμενες, η περίοδος µετά την άλωση της Κωνσταντινουπόλεως ξεκινά µε µια 
οξεία διαμάχη πλατωνισμού και αριστοτελισμού, που παίρνει τον χαρακτήρα προσωπικής 


| Τατάκης 1977, 26. 

17 Τατάκης 1977, 32. 
ἸΣΤατάκης 1977, 34. 
ἸΣΖωγραφίδης 2000, 346-347. 
΄Ζωγραφίδης 2000, 350. 
΄"Ζωγραφίδης 2000, 378. 

σχεδόν αντιδικίας μεταξύ του Πλήθωνος Γεμιστού και του Γεωργίου Σχολαρίου, του μετέπειτα 
πατριάρχη Γενναδίου Β΄’, και η οποία θα στείλει τους Νόμους του Πλήθωνος στην πυρά της 
εκκλησίας”. Η διαμάχη, όµως, αυτή, που θα κλείσι µε την επικράτηση του 
Νεοαριστοτελισμού, θα γεννήσει µε τους έλληνες λογίους της διασποράς τις προὐποθέσεις 
εκείνες που θα συμβάλλουν στην αναγέννηση της Φιλοσοφίας και του ορθολογισμού, αρχικά 
στην Ιταλία και κατόπιν σε ολόκληρη τη Δύση. Βασικά γνωρίσματα της επικράτησης του 
Νεοαριστοτελισμού στον ελληνικό χώρο είναι η προοδευτική ανεξαρτητοποίηση της μελέτης 
της Φιλοσοφίας απὀ τη σπουδή της θεολογίας και η ανάπτυξη του ενδιαφέροντος για την 
ιστορική, αλλά και τη συστηµατική προσέγγιση βασικών Φιλοσοφικών κλάδων εκτός από τη 
λογική και τη ρητορικήΣ, γεγονός που προετοιμάζει το έδαφος για τη γέννηση του 
νεοελληνικού διαφωτισμού. 


Ολόκληρη η Ευρώπη γνωρίζει αυτή την περίοδο µια πραγματική μεταμόρφωση µέσα απὀ την 
ανεμπόδιστη και αυτόνομη καλλιέργεια της Φιλοσοφίας Και των επιστημών, και οι έλληνες 
λόγιοιτης διασποράς μεταφέρουν µε ενθουσιασμό τα νέα μηνύματα, καθώς, ταυτόχρονα µε τη 
µελέτη καιτη μετάφραση κειμένων του ευρωπαϊκού διαφωτισμού, αρχίζουν να προχωρούν και 
πάλι σε επιστηµονική µελέτη της αρχαίας παράδοσης µε προεξάρχοντα τον Αδαμάντιο Κοραή ή 
ακόµη και σε απόπειρες άρθρωσης νέου φιλοσοφικού λόγου, όπως στις περιπτώσεις του 
Βενιαμίν Λέσβιου (1759-1824) ή του Κωνσταντίνου Κούμα (1777-1836). «Φυσικά, οι 
νεωτερικές αντιλήψεις Και ἡ διδασκαλία τους {...) υφίστανται Και την οργανωμένη αντεπίθεση 
των εχθρών του Διαφωτισμού, οι οποίοι συνήδως εκπροσωπούν παραδοσιακά κέντρα της 
δεολογικής αυδεντίας»”, όµως η θεολογική αυθεντία αρχίζει ήδη να συρρικνώνεται κάτω απὀ 
το βάρος του ουμανισμού, που αντλεί τη δύναμή του τόσο απὀ τα συνεχή επιτεύγματα της 
επιστήµης, όσο και απὀ την απρόσκοπτη αναδίφηση στην αρχαία παράδοση και την τεράστια 
κοινωνική απήχηση των αρχαίων δημοκρατικών ιδεωδών. 


Το χριστιανικό δόγµα και η νεώτερη ευρωπαϊκή Φιλοσοφία και επιστήµη 

Με την άλωση του 1453 αναπτύσσονται δύο αντίρροπες τάσεις µέσα στους βυζαντινούς 
πνευματικούς κύκλους: α) οι επιφανείς λόγιοι που βρίσκουν µαζικά καταφύγιο στην Ιταλία και 
οι οποίοι µέσα από τη διδασκαλία τους στα νεοσύστατα πανεπιστήµια των ιταλικών πόλεων, 
αλλά και µέσα από τον ζωηρό διάλογο περί Πλάτωνος και Αριστοτέλους (όπου δεσπόζουν οι 
Φυσιογνωμίες του Πλήθωνος και του Βησσαρίωνος], δίνουν τη δυνατότητα στους ιταλούς 
ανθρωπιστές να μυηθούν στην πλατωνική μυθολογία και να οραματιστούν µια πνευματική 
αναγέννηση στηριγµένη πάνω στα αρχαιοελληνικά πρότυπα, και β) ο εκκλησιαστικός 
θεολογικός λόγος του Πατριαρχείου µε πρὠτο και χαρακτηριστικό εκφραστή του τον Γεώργιο 
Σχολάριο, ο οποίος, παρά το γεγονός ότι υπερασπίζεται τον αριστοτελισµό και μεταφράζει και 
σχολιάζει τον Θωμά Ακινάτη, εµφανίζεται κλειστός προς τη Δύση, αφενός λόγω του σχίσματος 
και αφετέρου λόγω των πνευματικών και κοσμικών εξουσιών που του παραχωρούνται απὀ την 
Υψηλή Πύλη πάνω στους χριστιανικούς πληθυσμούς της οθωμανικής αυτοκρατορίας΄.. 


Η ανασυγκροτηµένη Πατριαρχική Ακαδηµία ως επίσημος και αυθεντικός Φορέας της γνώσης 
και η ηγεμονία του Πατριαρχείου στην πνευματική και εκπαιδευτική ζωή του ελλαδικού χώρου 


΄Βιρβιδάκης 2000, 389. 
3Βιρβιδάκης 2000, 390. 
΄ΣΒιρβιδάκης 2000, 400-401. 
ΣΒιρβιδάκης 2000, 398-399. 
ὁΖωγραφίδης 2000, 3602. 

θα ασκούν καταλυτική επιρροή σχεδόν μέχρι τον 18ου αιώνα, και θα παγιώσουν την απόλυτη 
και ασφυκτική κυριαρχία του ορθόδοξου δόγματος και της νεοαριστοτελικής εκδοχής της 
Φυσικής Φιλοσοφίας, που συνηγορείται απὀ τον πατριάρχη Κύριλλο Λούκαρι και 
εκπροσωπείται απὀ τον Θεόφιλο Κορυδαλλέα. «Η εκδοχή του νεοαριστοτελισμούὐ που 
αντιπροσωπεύει ο Κορυδαλλέας {...) καθιστά την αναγέννηση της φυσικής φιλοσοφίας µια 
σηµαντική παράμετρο της διαδικασίας προσδιορισμού της συλλογικής ταυτότητας των 
ορδόδοξων Ελλήνων των Βαλκανίων»”;. 


Η εσωστρεφής και Φοβική προς τον καθολικισμό και τη Δύση πατριαρχική εξουσία αρχίζει στα 
τέλη του 17ου αιώνα να αυτοεγκλωβίζεται, όταν εµφανίζεται γύρω από το Πατριαρχείο µια νέα 
αριστοκρατία µε ευρωπαϊκή παιδεία, οι Φαναριώτες, που σταδιακά καταλαμβάνουν πολλά 
από τα κοσμικά αξιώματα της εκκλησίας και ταυτόχρονα υψηλές θέσεις στην οθωμανική 
διοίκηση. «Είναι η πρώτη φορά µετά την Άλωση της Πόλης που η επικοινωνία µε τη Δύση 
γίνεται µε µια διάθεση αφομοίωσης, έστω και επιλεκτικής, των νέων επιτεύξεων του 
ευρωπαϊκού πνεύματος»”. Παράλληλα, όλο και περισσότεροι λόγιοι αρχίζουν πλέον να 
σπουδάζουν στα µεγάλα ευρωπαϊκά κέντρα, και να μεταφέρουν, όπως είναι Φυσικό, τις νέες 
ιδέες της επιστημονικής επανάστασης καιτου διαφωτισμού στον ελλαδικό χώρο”. 


Έτσι, τον 18ο αιώνα, το έδαφος είναι έτοιμο να υποδεχθεί τις πρὠτες αμφισβητήσεις της 
νεοαριστοτελικής ορθοδοξίας µε τον μαθηματικό Μεθόδιο Ανθρακίτη (1660-1736), που 
μεταφράζει ἢὨεσεαγίες και ΜΑΙΕΟΓΑΠΕΠΕ6 και αφορίζεται το 1723, γιατί επιμένει στην 
αποσύνδεση της Φιλοσοφίας απὀ το χριστιανικό δόγµα, και τον Βικέντιο Δαμοδό (1700-1754) 
που προσπαθεί να εντάξει στο πλαίσιο της αριστοτελικής Φυσικής τις αρχές της καρτεσιανής 
Φιλοσοφίας”. Το πρόσωπο, όµως, που θα τερματίσει την κυριαρχία της Κορυδαλλικής 
παράδοσης και θα Φέρει στον ελλαδικό χώρο µια πρὠτη εικόνα της νευτώνειας Φυσικής 
Φιλοσοφίας είναι ο Ευγένιος Βούλγαρις (1716-1806), ο οποίος, παραδόξως, προκρίνει την 
ορθότητα του τυχώνειου συστήµατος (όπως άλλωστε και ο Δαμοδός) σε µια εποχή που έχει 
γίνει κοινά αποδεκτή η νευτώνεια σύνθεση που επικυρώνει οριστικά το ηλιοκεντρικό 
σύστημα”. 


Στα τέλη του 18ου αιώνα, η ἐκρηξη της γαλλικής επανάστασης συντελεί καθοριστικά στο 
οριστικό γκρέµισµα των παλαιών αξιών και επιταχύνει τις εξελίξεις, λειτουργώντας σαν 
πανευρωπαϊκός Φάρος τόσο κοινωνικών όσο και πνευματικών αναζητήσεων. Την εποχή αυτή 
ξεχωρίζουν τρεις πνευματικοί κύκλοι που αποτελούν τα κέντρα μµεταλαμπάδευσης των νέων 
κοινωνικών, φιλοσοφικών και επιστημονικών ιδεών, και περιορίζουν την αίγλη και το κύρος 
του Πατριαρχείου: ο κύκλος των Παραδουνάβιων Ηγεμονιών και της Βιέννης, µε κεντρικά του 
πρόσωπα τον Ρήγα Βελεστινλή και τον Άνθιμο Γαζή, και µε έντονους κοινωνικούς και 
επαναστατικούς προσανατολισμούς, ο περισσότερο Φιλολογικός κύκλος του Παρισιού γύρω 
απὀ τον Αδαμάντιο Κοραή, και ο ελλαδικός κύκλος των Ιωαννίνων γύρω απὀ τον Αθανάσιο 
Ψαλλίδα””. 


7 Χριστιανίδης κ.ά. 2000, 327. 
΄Σ χριστιανίδης κ.ά. 2000, 332. 
΄χριστιανίδης κ.ά. 2000, 332-333. 
3 χριστιανίδης κ.ά. 2000, 334-336. 
3] χριστιανίδης κ.ά. 2000, 343-347. 
"2 χριστιανίδης κ.ά. 2000, 349. 

Από αυτά τα σηµαντικά πνευματικά κέντρα θα ξεπηδήσουν προσωπικότητες, όπως ο Βενιαμίν 
Λέσβιος (1762-1824), φανατικός υπέρμαχος του ηλιοκεντρικού συστήµατος, που µε το έργο 
του «Κλείνει, ουσιαστικά, η πρὠτη αυτή προεπαναστατική φάση της αφομοίωσης των νέων 
επιστημονικών ιδεών απὀ τους λογίους του ελλαδικού χώρου»”. Βρισκόμαστε πλέον στην 
περίοδο της ακµής του νεοελληνικού διαφωτισμού, ενός ανθηρού πνευματικού κινήματος, που 
θα επιτύχει όχι µόνο να διαδώσει στον απομονωμένο ελλαδικό χώροτις νέες ιδέες και αξίες, 
αλλά και να συντελέσει τα µέγιστα στην απελευθέρωση απότην οθωμανική κυριαρχία και στην 
ίδρυση και διακυβέρνηση του νέου ελληνικού κράτους. 


Συμπεράσματα 

Σε ολόκληρη τη βυζαντινή περίοδο η Φιλοσοφική σκέψη διατήρησε µια υποτυπώδη αυτονομία 
απέναντι στην εξουσία του ορθόδοξου θεολογικού λόγου, αλλά ποτέ δεν θεωρήθηκε 
«θεραπαινίς» της θεολογίας, σύµφωνα µετο θεωρητικό πρότυπο που υπερίσχυσε απὀ τον 13ο 
αιώνα στη Δύση. Η θεολογική αυθεντία, ξεκινώντας µε την πατερική παράδοση, υπήρξε, παρότι 
καχύποπτη, σχετικά ανεκτική απέναντι στον εργώδη και πλούσιο υπομνηματισµό της αρχαίας 
Φιλοσοφικής παράδοσης (κυρίως της Αριστοτελικής και Πλατωνικής) απὀ τους βυζαντινούς 
λογίους, εντάσσοντάς την μάλιστα στο εκπαιδευτικό της σύστημα. Βέβαια, η Φιλοσοφική 
σκέψη στο βυζάντιο δεν κατόρθωσε ποτέ να αρθρώσει έναν καθαρά Φιλοσοφικό λόγο, αφού ο 
κεντρικός θεολογικός προσανατολισμός παρέμεινε πάντα ακλόνητος. 


Μετά την άλωση του 1453 παρατηρείται μεταξύ των βυζαντινών λογίων ένα αρχικό κύμα 
διασποράς στην Ιταλία όπου συμμετέχουν στην κυοφορία µιας πνευματικής αναγέννησης, που 
εμπνέεται απὀ τα οράματα και τις ιδέες του Πλήθωνα. Ταυτόχρονα, όµως, το Πατριαρχείο, µε 
κοσμικές και πνευματικές εξουσίες πλέον ακολουθεί µια λατινόφοβη, εσωστρεφή και 
συντηρητική πορεία, που παγιώνεται στο νεοαριστοτελικό Κορυδαλλικό σύστημα. Μόνο µετο 
κίνηµα του νεοελληνικού διαφωτισμού, που εµφανίζεται τον 18ο αιώνα θα φτάσει στον 
ελλαδικό χώρο η νεότερη ευρωπαϊκή Φιλοσοφία και επιστημονική σκέψη, που γεννήθηκε και 
αναπτύχθηκε στις περιόδουςτης αναγέννησης και του διαφωτισμού. 

